Nnif d awal icudden ɣer tmurt n leqbayel, tiwaculin, ɣer tuddar n leqbayel, tesbanay-d ttrebga d tmusni n leqbayel »14 . Lḥerma d yiwen unamek netta d nnif d azamul n ttrebga taqbaylit, d asugen n ugraw. Amedyaz deg tseddart at yesemres tugniwin-a akken ad yesenfali liḥala n tmeṭṭut taqbaylit, tin i wumi rran lḥijab ɣummen yis tahuski-ines, imi tuɣal thuski n tmeṭṭut deg tmetti d lɛib, s lḥijan-a rekḍen nnif d lḥarma n teqbaylit, ksen-as azref-is, lḥijab ur yelli ara di laɛwayed n tmetti taqbaylit, imi tameṭṭut taqbaylit tlul-d d tilellit, assa lḥijab yussa-d akken ad as-yekkes azref n tlelli.